मध्य प्रदेश चुनावों में अल्पेश ठाकोर के बाद हार्दिक पटेल ने भी ताल ठोंक दी है. राजधानी भोपाल में रैली को संबोधित करने से पहले हार्दिक ने कहा मध्य प्रदेश से उनका पुराना रिश्ता है, वो किसानों और युवाओं की बात करने के लिए आए हैं. बातों-बातों में उन्होंने मुख्यमंत्री शिवराज सिंह चौहान को शकुनि मामा करार देते हुए कहा कि ऐसा मामा नहीं होना चाहिए. राहुल से मुलाकात पर हार्दिक ने साफ किया अभी तक उनकी राहुल गांधी से मुलाकात नहीं हुई है.